cyanic-selkie/wikianc huggingface dataset:
সুমেরীয় সভ্যতা
লিখন পদ্ধতি আবিষ্কার
ডান|থাম্ব|প্রাচীন সুমেরীয় লিপির নিদর্শন: পোড়ামাটির ফলকে লেখা বাণিজ্যিক দলিললেখকরা লেখার জন্য কাদামাটি এবং তীক্ষ্ণ ধাতব দন্ড ব্যবহার করতেন। তারা দন্ডটি দিয়ে শব্দ লেখার পাশাপাশি চিত্রাঙ্কন করত। ভেজা কাদামাটির উপর শব্দ ও চিত্রাঙ্কন করার পর তারা সেগুলোকে প্রখর রোদে শুকিয়ে সংরক্ষণ করত। আর এই পদ্ধতিটি সুমেরীয়দের থেকে পুরো মধ্যপ্রাচ্যে ছড়িয়েছিলো। ঐতিহাসিকদের মতে, গোটা মধ্যপ্রাচ্যে প্রায় ২০০০ বছর পর্যন্ত এই পদ্ধতিতে লেখালেখির প্রচলন ছিলো। শুধু তা-ই নয়, সুমেরীয় সভ্যতার মানুষ কোনো এক সময় লেখালেখির এই পদ্ধতি ব্যবহার করে কবিতা ও সাহিত্য রচনা করেছিলেন।
টেক্সটাইল মিল আবিষ্কার
পোশাকের অতীত ইতিহাস ঘাঁটলে মধ্যপ্রাচ্যের নাম বিশেষভাবে উঠে আসে। বস্তুত পৃথিবীর অন্যান্য অঞ্চলের মানুষদের সঙ্গে ভূমধ্যসাগরীয় অঞ্চলের মানুষের পোশাক উৎপাদন প্রক্রিয়ার ব্যাপক পার্থক্য ছিলো এবং এখনো রয়েছে। ঐ অঞ্চলের লোকেরা আদিকাল থেকেই পশুপালন করতেন। তারা সে সকল পশুর লোমকে নানান কাজে ব্যবহার করত। যার মধ্যে পোশাক উৎপাদন ছিলো বহুল প্রচলিত একটি পদ্ধতি। আর সর্বপ্রথম এই পদ্ধতিটি প্রচলন ঘটায় সুমেরীয় সভ্যতার লোকেরা।
ইট আবিষ্কার
সুমেরীয় সভ্যতার লোকেরা প্রথমদিকে বাসস্থানহীন হয়ে বসবাস করলেও কৃষি ও পোশাক তৈরির প্রক্রিয়া প্রচলন হওয়ার পর অনেকটা সভ্য হয়ে ওঠে। তারা একসময় নিজেদের বাসস্থান এবং উপাসনার জন্য মন্দিরও নির্মাণ করেছিল। মৃৎশিল্পে পারদর্শী সুমেরীয়রা মন্দির ও বাসস্থান নির্মাণ করত কাদামাটির তৈরি ইট দিয়ে। যদিও সুমেরীয় সভ্যতার লোকেরা সর্বপ্রথম অট্টালিকা তৈরি করেনি। তবে কাদামাটির তৈরি ইট তাদের সৃষ্টি বলেই ধারণা গবেষকদের।
বিভিন্ন সভ্যতার ইতিহাসে বাড়িঘর কিংবা উপাসনালয় তৈরিতে বেশিরভাগ সময়ে মার্বেল পাথর কিংবা সাধারণ পাথরের ব্যবহার ছিলো সর্বাধিক। কিন্তু সুমেরীয় সভ্যতার লোকেরা ইটের তৈরি বাড়িঘর এবং মন্দির নির্মাণ করেছিল। ফলশ্রুতিতে আস্তে আস্তে পুরো মধ্যপ্রাচ্যে ছড়িয়ে ছিটিয়ে বাস করতে পেরেছিল তারা। কিছুকাল আগে ইউফ্রেতিস নদীর তীরে অবস্থিত সিরিয়ার তেল তারিরি শহরে সুমেরীয়দের তৈরি ইটের স্থাপনা আবিষ্কার করেন প্রত্নতত্ত্ববিদরা। যার ফলে সহজে এই বিষয়ে একমত হওয়া যায় যে, সুমেরীয়দের আবিষ্কৃত ইটের মাধ্যমে সময়ের পরিক্রমায় বদলে গেছে স্থাপত্যকলার পুরো ইতিহাস।
গণিতবিদ্যা
মেসোপটেমিয়ার সুমেরীয় সভ্যতার লোকেরা গণিতবিদ্যায়ও পারদর্শী ছিল। গণনার কাজে তারা কয়েকটি চমৎকার পদ্ধতি আবিষ্কার করেছিল। যদিও বেশিরভাগ প্রাচীন সভ্যতার লোকেরা গণনার জন্য প্রাণীর হাড়ে দাগ কেটে রাখতেন। কিন্তু সুমেরীয়রাই সর্বপ্রথম ঐ পদ্ধতিকে আরো উন্নত রূপ প্রদান করেছিলেন। রবার্ট ই এবং ক্যারোলি ক্র্যাবসের বই ‘গ্রাউন্ডব্রেকিং সায়েন্টিফিক এক্সপেরিমেন্টস, ইনভেনশনস অ্যান্ড ডিসকভার অফ দ্য অ্যানসিয়েন্ট ওয়ার্ল্ডে’ সুমেরীয়দের গণিতবিদ্যার সুস্পষ্ট বর্ণনা রয়েছে। মূলত ৬০ ইউনিটের একটি সংখ্যা পদ্ধতিতে গণিত চর্চা করত সুমেরীয় সভ্যতার লোকেরা।
এই পদ্ধতিতে তারা পাশাপাশি এবং উম্বভাবে সংখ্যা লিখত। আর পুরো কাজটি সম্পন্ন হতো কাদামাটির উপর। প্রতিটি ইউনিটকে ভাগ করে পূর্ণাঙ্গ গণনার হিসেব প্রকাশ করত সে সময়ের গণিতবিদরা। লেখা শেষে সেগুলোকে রোদে শুকিয়ে সংরক্ষণ ও বাণিজ্যের কাজে ব্যবহার করত ব্যবসায়ীরা। তাদের এই গণিতবিদ্যা মানব সভ্যতার ক্রমবিকাশে নানাভাবে সহায়তা করেছিলো। যেমনভাবে তাদের সভ্যতার শুরু থেকে শেষ অবধি তাদের সৃষ্ট শিল্পগুলো আধুনিক যুগের বিশেষ ভিত্তি হিসেবে কাজ করছে এখনও। কয়েক হাজার বছর আগেকার সুমেরীয়দের গণিত চর্চার এমন অত্যাধুনিক পদ্ধতি দেখে বোঝাই যায় কতটা মেধাবী এবং উর্বর মস্তিষ্ক নিয়ে মরুর বুকে নিজেদের বিকাশ ঘটিয়েছিল তারা।
সুমেরীয় ধর্ম
সুমেরীয়দের কাছে আইন বলতেছিল তারা সবাই একত্রে বসবাস করবে এবং তাদের কাছে জমি জায়গা ছিলনা তারা এক ধরনের যাযাবর ছিল বলে সেরকম তাদের মধ্যে কোন ঝগড়া লাগত না এবং কোন ধরনের অসুবিধা হলে তাদের একজন দলনেতা ছিল তার কাছে গিয়ে বলতো এবং সেই দলের নেতা বা রাজা তাদের বিচার করত তবে যেকোনো একজনকে বলি দিতে হতো।
অন্যান্য অবদান
পৃথিবীর প্রথম আইন—উর–নাম্মু কোড।
অন্নপূর্ণা (দেবী)
অন্নপূর্ণা এক হিন্দু দেবী। তার অপর নাম অন্নদা। তিনি শক্তির এক রূপ। অন্নপূর্ণা দ্বিভুজা ত্রিনয়নী, তাঁর দুই হাতে অন্নপাত্র ও দর্বী; তিনি রক্তবর্ণা, সফরাক্ষী, স্তনভারনম্রা, বিচিত্র বসনা, নিয়ত অন্নপ্রদায়িনী ও ভবদুঃখহন্ত্রী; তাঁর মস্তকে নবচন্দ্রকলা, একপাশে ভূমি ও অন্যপাশে শ্রী। নৃত্যপরায়ণ শিবকে দেখে তিনি হর্ষিতা।
কাশীতে অন্নপূর্ণার একটি বিখ্যাত মন্দির আছে; এই মন্দিরে অন্নপূর্ণা পূজা ও অন্নকূট উৎসব প্রসিদ্ধ। পশ্চিমবঙ্গে অন্নপূর্ণা পূজার বিশেষ প্রচলন রয়েছে। অন্নপূর্ণা পূজা কালী ও জগদ্ধাত্রী পূজার মতোই তান্ত্রিক পূজা।
রায়গুণাকর ভারতচন্দ্র দেবীর অন্নপূর্ণার মাহাত্ম্য্য বর্ণনা করে অন্নদামঙ্গল কাব্য রচনা করেছিলেন। অসিতকুমার বন্দ্যোপাধ্যায়ের মতে: অন্নদামঙ্গলকাব্য অষ্টাদশ শতাব্দীর সর্বশ্রেষ্ঠ কাব্য, সমগ্র বাংলা সাহিত্যের উল্লেখযোগ্য গ্রন্থের অন্যতম। ... মহারাজা কৃষ্ণচন্দ্র কর্তৃক অন্নপূর্ণা পূজা উপলক্ষে মহারাজের নিজ কীর্তি এবং তাঁহার পূর্বপুরুষ ভবানন্দ মজুমদারের রাজ্য ও রাজা উপাধি লাভের কাহিনী বর্ণনাই ছিল কবির প্রধান উদ্দেশ্য। দেবী অন্নদা (অন্নপূর্ণা) কীভাবে ভবানন্দ মজুমদারকে কৃপা করিলেন, এবং ভবানন্দ কীভাবে জাহাঙ্গীরের দ্বারা অন্নপূর্ণা পূজা করাইয়া রাজত্ব ও রাজা খেতাব লাভ করিলেন – ইহার বর্ণনাই ছিল কবির প্রচ্ছন্ন উদ্দেশ্য। কিন্তু কবি পৌরাণিক অংশ বিশেষ ফলাও করিয়া বর্ণনা করিয়াছেন।
মাইকেল মধুসূদন দত্ত দেবী অন্নপূর্ণা ও অন্নদামঙ্গল কাব্যের প্রশস্তি করেছেন তার "অন্নপূর্ণার ঝাঁপি" কবিতায়।
পৌরাণিক উপাখ্যান
মার্কণ্ডেয় পুরাণের কাশীখণ্ড, দেবী ভাগবত পুরাণ ও অন্যান্য পুরাণ এবং কাশীপরিক্রমা ইত্যাদি গ্রন্থে দেবী অন্নপূর্ণা সংক্রান্ত নানা কাহিনি প্রচারিত হয়েছে। এগুলির মধ্যে দুটি কাহিনি বিশেষভাবে উল্লেখযোগ্য – কাশীপ্রতিষ্ঠার উপাখ্যান ও ব্যাসকাশী প্রতিষ্ঠার উপাখ্যান। এছাড়া অন্নদামঙ্গল কাব্যেও অন্নপূর্ণা সংক্রান্ত কয়েকটি লৌকিক কাহিনি বর্ণিত হয়েছে। thumb|200px|left|[[চাণক অন্নপূর্ণা মন্দির, টিটাগড়, উত্তর চব্বিশ পরগনা; মন্দিরটি দক্ষিণেশ্বর কালীমন্দিরের আদলে নির্মিত।]]
কাশীপ্রতিষ্ঠার উপাখ্যান
বিবাহের পর কৈলাশ শিখরে শিব ও পার্বতী বেশ সুখেই দাম্পত্যজীবন কাটাচ্ছিলেন। শিব ছিলেন দরিদ্র। আর্থিক অনটনের জেরে বেশ কিছুদিন পরই শুরু হয় দাম্পত্যকলহ। একদিন পাশা খেলা রত শিব পার্বতীকে মায়া বা কুহক বলে অপমান করেন । দেবাদিদেব মহাদেব বলেন যেহেতু পার্বতী মহামায়া তাই তাঁর প্রকৃত কোনো অস্তিত্বই নেই । রাগে পার্বতী কৈলাস ত্যাগ করেন। আদ্যাশক্তি মহামায়ার কৈলাস ত্যাগে ত্রিলোক জুড়ে শুরু হয় মহামারী, অন্নের হাহাকার। ভক্তকে রক্ষা করতে ভগবান শিব অন্নের সন্ধান শুরু করেন ছদ্মবেশে। মহামায়া পার্বতীর মায়ায় তিনি যে ভিক্ষে পাচ্ছিলেন না, তা ঘুণাক্ষরেও টের পাননি শিব। পরে তিনি কাশীতে এক নারীর কথা শোনেন, যিনি সকলকে অন্নদান করছেন। পদ্মাসীনা সেই নারী যে আদ্যাশক্তি পার্বতী তা বুঝতে পারেন শিব। দেবী মহিমা প্রচারের জন্য কাশী নির্মাণ করে সেখানে অন্নপূর্ণার মন্দির প্রতিষ্ঠা করেন শিব। চৈত্রমাসের শুক্লা অষ্টমী তিথিতে সেই মন্দিরে দেবী অবতীর্ণ হলেন। সেই থেকেই দেবী অন্নপূর্ণার পূজার প্রচলন বাড়ে।
কাশীতে দেবী অন্নপূর্ণার বিখ্যাত মন্দির রয়েছে। সেখানে প্রতি বছর এই দিনটিতে দেবীর ধুমধাম করে পুজো হয়ে থাকে। এই মন্দিরে অন্নকূট উৎসব বিখ্যাত। এছাড়া হিন্দু ধর্মাবলম্বীদের কাছে এই পুজো অতি প্রসিদ্ধ।
ব্যাসকাশী প্রতিষ্ঠার উপাখ্যান
দেবী অন্নপূর্ণা কর্তৃক ব্যাসকাশী প্রতিষ্ঠার উপাখ্যানটি কাশীখণ্ডে নেই। এটি অর্বাচীন সংস্কৃত গ্রন্থ কাশীপরিক্রমা থেকে গৃহীত। কাহিনিটি নিম্নরূপ:
পরম বৈষ্ণব ব্যাসদেব বিষ্ণুর নিকট শিবের নিন্দা করায় বিষ্ণু কর্তৃক তিরস্কৃত হন। এতে ক্ষুব্ধ হয়ে তিনি শিবের নিকট গিয়ে বিষ্ণুর নিন্দা করেন। তখন শিবও তাকে তিরস্কার করেন। এরপর শিব তাকে পর্ব ব্যতীত কাশী পরিক্রমা করতে নিষেধ করলে অপমানিত ব্যাসদেব দ্বিতীয় কাশী নির্মাণ করতে উদ্যত হন। কিন্তু কোনো দেবতাই তার এই গর্হিত কর্মের ভাগীদার হতে চাইলেন না। শেষে ব্যাসদেব দেবী অন্নপূর্ণার ধ্যানে নিমগ্ন হলেন। অন্নপূর্ণা এক জরতীর ছদ্মবেশে উপস্থিত হয়ে বারংবার তাকে প্রশ্ন করতে থাকেন, “কি হইবে এখানে মরিলে?” ব্যাসদেব বিরক্ত হয়ে বলে ফেলেন, “গর্দভ হইবে বুড়ি এখানে মরিলে।” দেবীর ছলনা সফল হল। তিনি ‘তথাস্তু’ বলে অন্তর্হিত হলেন। কাশীমহিমা রক্ষিত হল। ব্যাসকাশী গর্দভ-বারাণসী নামে উপহাসিত হল।
শঙ্করাচার্য কৃত অন্নপূর্ণা স্তোত্র
অথ শ্রী অন্নপূর্ণা স্তোত্রং।
ওঁ নিত্যানন্দকরী বরাভয়করী সৌন্দর্যরত্নাকরী
নির্ধূতাখিলঘোরপাবনকরী প্রত্যক্ষমাহেশ্বরী।
প্রালেয়াচলবংশপাবনকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥১॥
নানারত্নবিচিত্রভূষণকরী হেমাম্বরাড়ম্বরী
কাশ্মীরাগরুবাসিতা রুচিকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥২॥
যোগানন্দকরী রিপুক্ষয়করী ধর্ম্মৈকনিষ্ঠাকরী
চন্দ্রার্কানলভাসমানলহরী ত্রৈলোক্যরক্ষাকরী।
সর্ব্বৈশ্বর্য্যসমস্তবাঞ্ছনকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৩॥
কৈলাসাচলকন্দরালয়করী গৌরী উমা শঙ্করী
কৌমারী নিগমার্থগোচরকরী ওঙ্কারবীজাক্ষরী।
মোক্ষদ্বারকবাটপাটনকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৪॥
দৃশ্যাদৃশ্যবিভূতিভাবনকরী ব্রহ্মাণ্ডভাণ্ডোদরী
লীলানাটকসূত্রভেদনকরী বিজ্ঞানদীপাঙ্কুরী।
শ্রীসচ্চিদানন্দময়ী পরমেশ্বরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৫॥
উর্ব্বী সর্ব্বজনেশ্বরী ভগবতী মাতান্নপূর্ণেশ্বরী
বেণীনীল-সমানকুন্তলধরী নিত্যান্নদানেশ্বরী।
সর্ব্বানন্দকরী সদা শিবকরী কাশীপুরাধীশ্বরী।
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৬॥
আদিক্ষান্তসমস্তবর্ণনকরী চন্দ্রপ্রভাভাস্করী
কাশ্মীরা ত্রিপুরেশ্বরী ত্রিলহরী নিত্যাঙ্কুরী শর্ব্বরী।
কামাকাঙ্ক্ষ্যকরী মহোৎসবকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৭॥
দর্বীপাকসুবর্ণরত্নঘটিকা দক্ষে করে সংস্থিতা
ভক্তাভীষ্টকরী ফলপ্রদকরী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥৮॥
চন্দ্রার্কানলকোটিপূর্ণবদনা বালার্কবর্ণেশ্বরী
চন্দ্রার্কাগ্নিসমানকুণ্ডলধরী চন্দ্রার্কবিম্বাধরী।
মালাপুস্তকপাশকাঙ্কুশধরী কাশীপুরাধীশ্বরী
সর্ব্বত্রাণকরী মহাভয়হরী মাতা কৃপাসাগরী
সাক্ষান্মোক্ষকরী সদা শিবকরী বিশ্বেশ্বরী শ্রীধরী।
দাক্ষানন্দকরী নিরাময়করী কাশীপুরাধীশ্বরী
ভিক্ষাং দেহি কৃপাবলম্বনকরী মাতান্নপূর্ণেশ্বরী ॥১০॥
জ্ঞানবৈরাগ্যসিদ্ধ্যর্থং ভিক্ষাং দেহি চ পার্বতি ॥১১॥
বান্ধবাঃ শক্তিভক্তাশ্চ স্বদেশো ভুবনত্রয়ম্‌ ॥১২॥
॥ইতি শ্রীমচ্ছঙ্করাচার্য্যবিরচিতং অন্নপূর্ণাস্তোত্রং সম্পূর্ণম্॥
ধ্যান মন্ত্র
ওঁ রক্তাং বিচিত্র-বসনাং নবচন্দ্রচূড়ামন্নপ্রদাননিরতাং স্তনভারনম্রাম্‌।
নৃত্যন্তমিন্দুশকলাভরণং বিলোক্য হৃষ্টাং ভজে ভগবতীং ভবদুঃখহন্ত্রীম্‌॥
পূজা মন্ত্র
ওঁ সায়ুধায়ৈ সবাহনায়ৈ সালঙ্কারায়ৈ সপরিবারায়ৈ ওঁ হ্রীং অন্নপূর্ণায়ৈ পরমেশ্বর্য্যৈ নমঃ॥
আবাহন মন্ত্র
ওঁ দেবেশি ভক্তিসুলভে পরিবারসমন্বিতে।
যাবত্ত্বাং পূজয়িষ্যামি তাবত্ত্বং সুস্থিরা ভব॥
ওঁ হ্রীং ভগবতি অন্নপূর্ণে দেবি পরিবারাদিভিঃ সহ ইহাগচ্ছ ইহাগচ্ছ ইহ তিষ্ঠ ইহ তিষ্ঠ ইহ সন্নিহিতা ভব ইহ সন্নিরুধ্যস্ব অত্রাধিষ্ঠানং কুরু মম পুজাং গৃহাণ।
স্বাগত
ওঁ অন্নপূর্ণে স্বাগতং তে সুস্বাগতমিদন্তব।
আসনঞ্চেদমপ্যস্মিন্‌ আস্যতাং পরমেশ্বরি॥
বীজ মন্ত্র
ওঁ হ্রীং নমো ভগবতি মাহেশ্বরি অন্নপূর্ণে স্বাহা॥
প্রনাম মন্ত্র
অন্নপূর্ণে নমস্তুভ্যং নমস্তে পরমম্বিকে।
তচ্চারুচরণে ভক্তিং দেহি দীনদয়াময়ি॥
অন্নপূর্ণে সদাপূর্ণে শঙ্করপ্রাণবল্লভে।
জ্ঞানবৈরাগ্যসিদ্ধ্যর্থং ভিক্ষাং দেহি নমোঽস্তুতে॥
অন্নপূর্ণা গায়ত্রী
ওঁ ভগবত্যৈ চ বিদ্মহে মাহেশ্বর্য্যৈ চ ধীমহি।
তন্নোঽন্নপূর্ণা প্রচোদয়াৎ॥
মাহমুদা বেগম
মাহমুদা বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় কুমারগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।
গুলাম আলী (ক্রিকেটার)
গুলাম আলি আনসারি (জন্ম ৮ সেপ্টেম্বর, ১৯৬৬ ) সিন্ধু প্রদশের করাচী এলাকায় জন্মগ্রহণকারী একজন সাবেক পাকিস্তানি ক্রিকেটার। পাকিস্তান আন্তর্জাতিক ক্রিকেটে  দলের অন্যতম সদস্য ছিলেন তিনি। ১৯৯৩ এবং ১৯৯৫ সময়কাল পাকিস্তানের ক্রিকেট অংশগ্রহণ করেন। তিনি আন্তর্জাতিক ক্রিকেটে মাত্র ৩টি  একদিনের আন্তর্জাতিক (ওডিআই) খেলেছেন।
উইকি লাভস মনুমেন্টস
উইকি লাভস মনুমেন্টস বা উইকি ভালোবাসে স্মৃতিস্তম্ভ (Wiki Loves Monuments; সংক্ষেপে WLM) হল সেপ্টেম্বর মাসে অনুষ্ঠিত সাংস্কৃতিক ঐতিহ্যবাহী স্মৃতিস্তম্ভের জন্য একটি বার্ষিক আন্তর্জাতিক আলোকচিত্র প্রতিযোগিতা। এটি উইকিমিডিয়া অধ্যায়, উইকিপিডিয়া সম্প্রদায়ের সদস্য ও স্থানীয় স্বেচ্ছাসেবকদের দ্বারা বিশ্বব্যাপী আয়োজন করা হয়। অংশগ্রহণকারীরা নিজ-নিজ অঞ্চলের স্থানীয় ঐতিহাসিক স্থাপনা এবং ঐতিহ্যবাহী স্থানসমূহের ছবি তুলে, এবং পরে তা উইকিমিডিয়া কমন্সে আপলোড করে। এই ইভেন্টের লক্ষ্য হল অংশগ্রহণকারী দেশের ঐতিহ্যবাহী স্থানসমূহ তুলে ধরা ও সেই সাথে এই সকল স্থাপনার ছবি তুলতে উৎসাহিত করা, এবং তাদের মুক্ত লাইসেন্স অধীনে প্রকাশ করা যা শুধু উইকিপিডিয়ায় নয়, পরবর্তীতে যে কোন স্থানে যে কারো দ্বারা পুনরায় ব্যবহার করা যাবে।
প্রথম উইকি লাভস মনুমেন্টস প্রতিযোগিতা পাইলট প্রকল্প হিসেবে নেদারল্যান্ডে ২০১০ সালে অনুষ্ঠিত হয়। পরবর্তী বছর এটি ইউরোপের অন্যান্য দেশে ছড়িয়ে পড়ে এবং গিনেজ রেকর্ডের বই অনুযায়ী, এই প্রতিযোগিতার ২০১১ সালের সংস্করণটি সবচেয়ে বড় আলোকচিত্র প্রতিযোগিতার বিশ্ব রেকর্ড ভাঙে। ২০১২ সালে, প্রতিযোগিতায় ৩৫টি দেশ অংশগ্রহণ করে যা ইউরোপের বাইরেও ছড়িয়ে পড়ে। উইকি লাভস মনুমেন্টস ২০১২'র সময়, ১৫,০০০ জন অংশগ্রহণকারী কর্তৃক ৩,৫০,০০০ টির অধিক ঐতিহাসিক স্থাপনার আলোকচিত্র আপলোড করা হয়। ২০১৩ সালে, উইকি লাভস মনুমেন্টস প্রতিযোগিতা এন্টার্কটিকাসহ ছয়টি মহাদেশে অনুষ্ঠিত হয় এবং বিশ্বজুড়ে পঞ্চাশটিরও বেশি দেশ এতে অংশগ্রহণ করে।
ইতিহাস
thumb|ইনফোগ্রাফির মাধ্যমে প্রকৃত চিত্রগ্রহনের কর্মপ্রবাহ দেখানো হচ্ছে।
উইকি লাভস মনুমেন্টস হল উইকি লাভস আর্ট প্রতিযোগিতার উত্তরসূরী, যা ২০০৯ সালে নেদারল্যান্ডে প্রথম অনুষ্ঠিত হয়। মূল উইকি লাভস মনুমেন্টস প্রতিযোগিতা Rijksmonument (ওলন্দাজ "জাতীয় স্মৃতিস্তম্ভ") আলোকচিত্রীদের ওলন্দাজের জাতীয় ঐতিহ্যবাহী স্থানসমূহ অন্বেষণে উৎসাহী করে তোলে।
২০১২ সালে, উইকি লাভস মনুমেন্টস প্রতিযোগিতায় ত্রিশটির অধিক দেশ এবং সারা বিশ্বের বিভিন্ন অঞ্চলের অফিসিয়াল অংশগ্রহণ ছিল: যার মধ্যে রয়েছে কাতালোনিয়ায়, আর্জেন্টিনা, অস্ট্রিয়া, বেলারুস, বেলজিয়াম, কানাডা, চিলি, কলম্বিয়া, চেক প্রজাতন্ত্র, ডেনমার্ক, এস্তোনিয়া, ফ্রান্স, জার্মানি, ঘানা, ভারত, ইস্রায়েল, ইতালি, কেনিয়া, লুক্সেমবার্গ, মেক্সিকো, নেদারল্যান্ড, নরওয়ে, পানামা, এ্যান্ডোরা, ফিলিপাইন, পোল্যান্ড, রোমানিয়া, রাশিয়া, সার্বিয়া, স্লোভাকিয়া, স্পেন, দক্ষিণ আফ্রিকা, সুইডেন, সুইজারল্যান্ড, ইউক্রেন, এবং মার্কিন যুক্তরাষ্ট্র। এতে ৩৫টি অংশগ্রহণকারী দেশ থেকে সর্বমোট ৩,৬৩,০০০টি ছবি আপলোড করা হয়। জার্মানি, স্পেন এবং পোল্যান্ড সর্বোচ্চ সংখ্যাক আলোকচিত্র আপলোড করার দ্বারা অবদান রাখে। ভারতের দিল্লি থেকে সাফদারজুংয়ের সমাধি একটি ছবি প্রতিযোগিতায় বিজয়ী হয় যা ৩,৫০,০০০ জনের বেশি অবদানকারী দেখেছিল। বার্ষিক উইকি লাভস মনুমেন্টস ছবির প্রতিযোগিতার ২০১২ সালের সংস্করণে স্পেন দ্বিতীয় এবং ফিলিপাইন তৃতীয় স্থান দখল করে।
প্রতিযোগিতার ২০১৪ সালের সংস্করণে বিশ্বের ৪১টি দেশ থেকে ৮,৭৫০ জনের বেশি প্রতিযোগী অংশ নেয়, যারা ৩,০৮,০০০টির বেশি আলোকচিত্র জমা দেয়। পাকিস্তান, ম্যাসাডোনিয়া, আয়ারল্যান্ড, কসোভো, আলবেনিয়া, ফিলিস্তিন, লেবানন প্রজাতন্ত্র, এবং ইরাক ২০১৪ সালের এই সংস্করণে তাদের আত্মপ্রকাশ ঘটায়। পাকিস্তান থেকে, ৭০০'র অধিক প্রতিযোগী সারা দেশ থেকে ১২,০০০-এর বেশি ছবি জমা দেয়।
২০১৫ সালে, ৩৩টি দেশ প্রতিযোগিতায় নিবন্ধন করে। প্রধান অংশগ্রহণকারী দেশ ছিল ব্রাজিল, বুলগেরিয়া, লাটভিয়া, ইরান ও মালয়েশিয়া।
প্রতিযোগিতার নিয়ম
উইকি লাভস মনুমেন্টসে অংশগ্রহণের জন্য মৌলিক নিয়মগুলি আয়োজিত দেশের কমিটি ও আলোকচিত্রী উভয়ের জন্য বেশ সহজ। অংশগ্রহণকারী দেশের কমিটিকে তাদের স্থাপনার তালিকা জমা দিতে হয়, যাতে প্রতিটি স্থাপনার একটি অনন্য শনাক্তকারী থাকে যাতে তাদের প্রতিযোগিতার সময়ে অণুসরণ করা যায় এবং অংশগ্রহণকারী আলোকচিত্রী ১ সেপ্টেম্বর থেকে ৩০ সেপ্টেম্বরের মধ্যে অনন্য শনাক্তকারীসহ তাদের ছবি আপলোড করতে হয়। অংশগ্রহণকারীদের অবশ্যই উইকিমিডিয়া কমন্সে তাদের ছবি সরাসরি আপলোড করতে হয়, যার অর্থ যদি তাদের একটি অ্যাকাউন্ট এখনো না থেকে থাকে, তাহলে তাদের প্রথমে অবশ্যই একটি অ্যাকাউন্ট তৈরি করতে হবে কারণ নামহীন জমা পুরস্কার লাভ করতে পারবে না। ছবি যে কোন সময় আপলোড করা যাবে, কিন্তু তা প্রতিযোগিতার জন্য গণ্য হতে হলে, তাদের সেপ্টেম্বর মাসে কমন্সে আপলোড করতে হবে, এবং অবশ্যই তা সিসি-বাই-এস ৩.০ (অথবা অন্যা সামঞ্জস্যপূর্ণ লাইসেন্সের আওতায় লাইসেন্সকৃত করা আবশ্যক যেমন সিসি-বাই বা সিসি-০) উন্মুক্ত লাইসেন্সে অধীনে প্রকাশ করতে হবে।
তালিকা
প্রতিযোগিতার অংশ হতে, ছবিকে "বিশ্বকোষীয়" হিসেবে বিবেচনা করা প্রয়োজন, তাই স্থানীয় সরকারের তালিকাভুক্ত স্থাপনা বা জায়গা হতে হবে। এটি প্রতি দেশ অনুযায়ী জমা দেয়া তালিকা দ্বারা করা হয়। আপলোড করা চিত্রে অবশ্যই একটি শনাক্তকারী এবং ভৌগোলিক স্থানাঙ্ক থাকতে হবে, যদিও যারা উইকি লাভস মনুমেন্টসের ওয়েবসাইট বা মোবাইল ফোনের অ্যাপ দ্বারা আপলোড করছেন তারা এ ব্যাপারে সচেতন নন। সরকারি তালিকা যা প্রতি বছর হালনাগাদ করা হয় ও তথ্য পরিবর্তনের সাথে সাথে তা সমন্বয় করা হয়। অংশগ্রহণকারী দেশগুলোর বর্তমান নির্বাচন কেবল সেই দেশগুলিতেই যেখানে স্বেচ্ছাসেবকরা এই জাতীয় জমা দেয়া তালিকা তৈরি করতে সময় ব্যয় করে। তবে এখানে কিন্তু আছে, এছাড়াও কিছু দেশে কেখানে আইনগত সীমাবদ্ধতার কারণে এই জাতীয় তালিকা পাওয়াকে প্রতিরোধ করে বা যেখানের ঐতিহ্য উইকিপিডিয়ার জন্য যোগ্য নাও হতে পারে। বিচারব্যবস্থা অনুযায়ী সাংস্কৃতিক ঐতিহ্যের উপর আইন ব্যাপকভাবে পরিবর্তিত হয়।
শংকর রায় চৌধুরী (চরিত্র)
শংকর রায় চৌধুরী বা শংকর হল প্রখ্যাত কথা সাহিত্যিক বিভূতিভূষণ বন্দ্যোপাধ্যায় এর অমর সৃষ্টি চাঁদের পাহাড় (উপন্যাস) এর কেন্দ্রীয় চরিত্র। শংকর চরিত্রটিকে কেন্দ্র করে চাঁদের পাহাড় উপনাসটি শুরু হয় ও শেষ হয়।
উইকি লাভস মনুমেন্টস
অণুষঙ্গ হিসাবে
উইকি লাভস মনুমেন্টসের উপর ভিত্তি করে কিছু আনুসাঙ্গিক উইকিমিডিয়া আন্দোলনের মাধ্যমে স্থানীয় ও আন্তর্জাতিকভাবে আয়োজিত হয়। তারা সাধারণত উইকি লাভস মনুমেন্টসের মোইলিক নিয়ম অণুসরণ করে এবং এবং কিছু নিয়ম পরিবর্তন করে।
শংকর রায় চৌধুরী (চরিত্র)
ভূমিকা
উপন্যাসে দেখা যায় শংকর হল বাংলার এক গ্রামের দামাল যুবক। সে কলকাতা থেকে কলেজের পড়াশোনা শেষ করে গ্রামে এসেছে। সে ভূগোলের বই পড়তে ভালবাসে। এই সময় সে শ্যামনগর পাট কলে একটি কাজ পায়। কিন্তু সে কাজে যেতে রাজি ছিলনা। তার ইচ্ছা অজানা যায়গায় ঘুরে বেড়ানো।
জিস্যাট-৭এ
জিএসএটি -৭এ হল একটি উন্নত সামরিক যোগাযোগ উপগ্রহ, যা মূলত ভারতীয় বিমান বাহিনীর সঙ্গে ভারতীয় বাহিনীর ব্যবহারের জন্য গঠিত। জিএসএটি -৭এ ভারতীয় নৌবাহিনীর জিএসএটি-৭ এর অনুরূপ এবং ভারতীয় বিমান বাহিনী উপগ্রহটির একমাত্র পরিচালক হবে।
সংক্ষিপ্ত বিবরণ
জিএসএটি -৭এ আইএএফকে বিভিন্ন ভূমিস্থ রাডার কেন্দ্র, ভূমিস্থ বায়ুসেনাঘাঁটি, বিমান থেকে বিমান "রিয়েল-টাইম কন্ট্রোল সিস্টেম" এবং এয়ারবোর্ন-এর প্রাথমিক সতর্কতা ও নিয়ন্ত্রণ (AWACS) বিমানগুলি, যেমন বেরিভ এ -৫০ ফ্যালকন এবং ডিআরডিও এইডব্লিউ এবং সিএস- এর সাথে সংযোগ স্থাপন করতে সক্ষম করবে। উপগ্রহটি ভারতীয় বিমানবাহিনীর নেটওয়ার্ক-ভিত্তিক যুদ্ধযাত্রার ক্ষমতা বাড়িয়ে তুলবে এবং এর ফলে তার বিশ্বব্যাপী ক্রিয়াকলাপ উন্নত করবে।  উপগ্রহটি ভারতীয় সেনাবাহিনী-এর এভিয়েশন কর্পস দ্বারা হেলিকপ্টার এবং ইউএইভির পরিচালনার জন্য রিয়েল-টাইম কন্ট্রোল এবং যোগাযোগ ব্যবস্থার জন্য ব্যবহার করা হবে। ভারতীয় বায়ু সেনার বিভিন্ন অস্ত্র, ড্রোন ও বিমানের মধ্যে যোগাযোগ গড়ে তুলতে বিশেষ ভাবে সাহায্য করবে এটি। ভারতীয় মহাকাশ গবেষণা সংস্থা ইসরোর চেয়ারম্যান কে সিভান জানিয়েছেন, ‘‘এই উপগ্রহটি এমন ভাবে তৈরি করা হয়েছে যাতে স্থির ও উড়ন্ত সব রকম যন্ত্রের সঙ্গেই যোগাযোগ রাখতে সক্ষম হবে এটি। দেশের দুর্গম প্রান্তেও যোগাযোগ সক্ষম এই উপগ্রহ।’’
২০১৮ সালের ডিসেম্বর পর্যন্ত আকাশে ৩২০ টি দ্বৈত ব্যবহার বা ডেডিকেটেড সামরিক উপগ্রহ ছিল, যার মধ্যে অর্ধেক মার্কিন যুক্তরাষ্ট্রের মালিকানাধীন, পরে রাশিয়া, চীন এবং ভারত (১৪)। নেটওয়ার্ক-কেন্দ্রিক কার্যক্রমগুলি বাড়াতে আইএএফ কয়েক বছরের মধ্যে আরেকটি উপগ্রহ জিএসএটি-৭সি পেতে পারে।
জিএসএটি-৭এ আট বছরের কার্য জীবনের সাথে ১০ টি কুই ব্যান্ড ট্রান্সপন্ডারের পেলোডও সজ্জিত রয়েছে, যা সি-ব্যান্ডে অনেক সুবিধা দেয়, এগুলির মধ্যে আরও শক্তিশালী উপগ্রহ আপলিংক এবং ডাউনলিংক সিগন্যাল, ছোট অ্যান্টেনা এবং স্থলজনিত মাইক্রোওয়েভ ব্যবস্থার সাথে হস্তক্ষেপবীহিন যোগাযোগ সংকেত রয়েছে।
উৎক্ষেপন
২২৫০ কিলোগ্রাম (৪,৯৬০ পাউন্ড) ওজনের জিএসএটি-৭এ কৃত্রিমউপগ্রহকে ১৯ ডিসেম্বর ২০১৮ সালে সতীশ ধাওয়ান মহাকাশ কেন্দ্রের দ্বিতীয় লঞ্চ প্যাড থেকে জিএসএলভি এমকে ২ এফ১১ রকেট দ্বারা সফলভাবে উৎক্ষেপন করা হয়েছিল। ৫১ মিটার লম্বা তিনটি খন্ডের উৎক্ষেপন যানে প্রায় ৪২১ টন ভর এবং স্বদেশী উন্নত ক্রিজনীয় খন্ড আছে।
১২নং ওয়ার্ড, সিলেট সিটি কর্পোরেশন
১২নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১২নং ওয়ার্ডের আয়তন ০.৯১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১২নং ওয়ার্ডের জনসংখ্যা ১৪,১৮৪ জন। এর মধ্যে পুরুষ ৭,৪০২ জন এবং মহিলা ৬,৭৮২ জন। মোট পরিবার ২,৬৫৬টি।
শিক্ষা
২০১১ সালের আদমশুমারি অনুযায়ী ১২নং ওয়ার্ডের উপজেলার সাক্ষরতার হার ৬৮.৭%।
সৌরভ চক্রবর্তী (রাজনীতিবিদ)
সৌরভ চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় আলিপুরদুয়ার বিধানসভা কেন্দ্রের বিধায়ক হিসেবে দায়িত্ব পালন করছেন।
শহীদ ভুলু স্টেডিয়াম
শহীদ ভুলু স্টেডিয়াম বাংলাদেশের নোয়াখালী জেলার সর্ববৃহৎ স্টেডিয়াম। সাত হাজার আসনের এ স্টেডিয়ামটি ১৯৭৩ সালে জেলার শহীদ মুক্তিযোদ্ধা শাহাবুদ্দিন ইস্কান্দার ভুলুর নামে নামকরণ করা হয় । বর্তমানে স্টেডিয়ামটি বাংলাদেশ প্রিমিয়ার লিগ ফুটবল খেলার জন্য ব্যবহৃত হচ্ছে । ২৪ জানুয়ারি,২০১৯ হতে নোফেল স্পোটিং ক্লাব ও টিম বিজেএমসি এই স্টেডিয়ামকে তাদের হোম ভেন্যু হিসেবে ব্যবহার করছে ।
অবস্থান
এটি মাইজদী শহরে অবস্থিত এবং নোয়াখালীর ক্রীড়াঙ্গনের প্রাণকেন্দ্র। এখানে ফুটবল-ক্রিকেটসহ অনেক জনপ্রিয় খেলা নোয়াখালী প্রশাসন কর্তৃক আয়োজন করা হয়।
খেলার পরিমাণ
জাতীয় পর্যায়ে অনেক ফুটবলার তৈরি করতে পারলেও এখন পর্যন্ত কোন ক্রিকেটার এই মাঠ থেকে উঠে আসে নি। কারণ হিসেবে নোয়াখালীতে বিসিবি কর্তৃক কোন টুনামেন্ট না হওয়া ও বিসিবি থেকে পর্যাপ্ত সাহায্য সহোযোগীতা না পাওয়াকে অন্যতম কারণ বলে থাকেন অনেকে। খেলাধুলা ছাড়াও স্টেডিয়ামটিতে অনেক অনুষ্ঠানের আয়োজন করা হয়।
অন্নপূর্ণা (অভিনেত্রী)
থাম্ব|অন্নপূর্ণা অন্নপূর্ণা (জন্মনাম উমামাহেশ্বরী; জন্মঃ ১৭ অক্টোবর ১৯৪৮) যিনি অন্নপূর্ণাম্মা নামেও পরিচিত, একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তিনি মা, শাশুড়ি, এবং ঠাকুমা, পিসিমা ইত্যাদি বয়স্ক ও রাশভারী মহিলা চরিত্রে অভিনয়ের জন্য পরিচিত। তিনি ১৯৭৫ সালে দাসারি নারায়ণ রাও পরিচালিত জনপ্রিয় তেলুগু চলচ্চিত্র স্বর্গম নরকম -এ অভিনয় করে একজন অভিনেতা হিসাবে তার চলচ্চিত্র জীবন শুরু করেন। তিনি এই সিনেমাতে অভিনেতা মোহন বাবুর সাথে অভিনয় করেছিলেন। তিনি ৭০০ টিরও বেশি চলচ্চিত্রে অভিনয় করেছেন এবং তিনটি নন্দী পুরস্কার জিতেছেন।
প্রাথমিক জীবন
অন্নপূর্ণা ১৭ অক্টোবর ১৯৪৮ সালে ভারতের অন্ধ্রপ্রদেশে রাজ্যের বিজয়ওয়াড়া জেলায় জন্মগ্রহণ করেছিলেন। তার নাম রাখা হয়েছিল উমামাহেশ্বরী। তার পিতা ও মাতা ছিলেন যথাক্রমে প্রসাদ রাও এবং সিতারাভম্মার। যদিও তার পিতৃদত্ত নাম ছিল উমা, কিন্তু অভিনেত্রী হিসাবে তিনি অন্নপূর্ণা নামেই সুপরিচিত। যখন তিনি দাসারি নারায়ণ রাও-পরিচালিত স্বর্গম নরকম -এ অভিনয় করেছিলেন তখন গীতিকার সি. নারায়ণ রেড্ডি তার পিতৃদত্ত নাম পরিবর্তন করে নতুন নামকরন করেন।
অভিনয় জীবন
তিনি তামিল চলচ্চিত্র যেমন নাদোদি পাট্টুকরন, এবং ভারাভু নাল্লা উরাভু ইত্যাদি এবং হিন্দি চলচ্চিত্র যেমন ওয়াক্ত কা শাহেনশাহ, এবং কানুন কি হাতকাড়ি -তেও অভিনয় করেছেন।
কয়েক বছর বিরতি নেওয়ার পর তিনি ২০০৭ সালে তেলুগু চলচ্চিত্র ইভাদিতে নাকেন্তি এবং গোদাভায় যথাক্রমে মা এবং ঠাকুমার চরিত্রে অভিনয়ের সাথে তার অভিনয় জীবনের দ্বিতীয় পর্ব শুরু করেন। অন্নপূর্ণা, যিনি মোহন বাবুর সাথে স্বর্গম নরকম-এ প্রধান অভিনেত্রীর ভূমিকায় অভিনয় করেছিলেন, তিনি অ্যাসেম্বলি রাউডি (১৯৯১) ছবিতে মোহন বাবুর মায়ের ভূমিকায় অভিনয় করেছিলেন। তিনি ৭০০ থেকে ৮০০ টিরও বেশি চলচ্চিত্রে অভিনয় করেছেন।
দত্তা গায়কওয়াদ
দত্তাজীরাও কৃষ্ণারাও গায়কওয়াদ (Dutta Gaekwad)জন্ম ২৭ অক্টোবর ১৯২৮, তিনি একজন ভারতীয় আন্তর্জাতিক ক্রিকেটার ছিলেন । তিনি ১১ টি টেস্টে অংশ নেন, ১৯৫২ এবং ১৯৫৯ সালে ইংল্যান্ড সফর করেন এবং ১৯৫২-৫৩ সালে ওয়েস্ট ইন্ডিজ সফর করেন। ১৯৫৯ সালের ইংল্যান্ড  সফরে তিনি ভারতীয় ক্রিকেট দলের নেতৃত্ব দেন। তিনি একটি আঞ্চলিক লেগ স্পিনার বোলারও ছিলেন।
টেস্ট ক্রিকেট
১৯৫৬-৫৮ সালে তিনি বরোদাতে ৯ বছরের মধ্যে প্রথম রঞ্জি শিরোপা জেতেন। মৌসুমের শুরুতে ব্যাঙ্গালোরের বিরুদ্ধে ডাবল সেঞ্চুরি করেন তিনি। এর পর ১৯৫৮-৫৯ সালে ওয়েস্ট ইন্ডিজের বিরুদ্ধে চূড়ান্ত টেস্টের জন্য ভারতীয় ক্রিকেট দলকে প্রত্যাহার করা হয়েছিল। দ্বিতীয় ইনিংসে তার ৫২ রান ছিল, তার ক্যারিয়ারের একমাত্র পঞ্চম এবং ভারতের কাছে একটি সম্মানজনক ড্র অর্জন করে।
এই ম্যাচে অধিনায়ক হিমু অধিকারী অনুপলব্ধ, গায়কওয়াড ১৯৫৯ সালে ইংল্যান্ড সফরে ভারতীয় ক্রিকেট দলের নেতৃত্বে ছিলেন। তিনি সিরিজ জুড়ে অসুস্থতায় ভোগেন এবং দলের উপর বেশি নিয়ন্ত্রণ ছিল না। পাঁচটি ম্যাচে পরাজিত হয় এবং গায়কওয়াড অন্য টেস্টের জন্য প্রস্তুত ছিলেন না।
রঞ্জি ট্রফিতে তিনি ১৪ শতকের সঙ্গে ৩১৩৯ রান এবং ১৯৫৯-৬০ সালে মহারাষ্ট্রের বিপক্ষে সর্বোচ্চ ২৪৯ রান করেন। গায়কওয়াদ ভারতীয় উদ্বোধনী লেখক আনশুমন গাওকওয়াড। বরোদা রাজ পরিবারের সঙ্গে তার গভীর সম্পর্ক ছিলো এবং বরোদা রাজ্যের ডেপুটি কন্ট্রোলার হিসেবে দায়িত্ব পালন করেন।
মুরঘাব জেলা
মুরঘাব (পশতু/ - মুরগাব)আফগানিস্তান এর বাদঘিজ প্রদেশ এর উত্তরপূর্বে অবস্থিত একটি জেলা। জেলাটির রাজধানী হচ্ছে মুরঘাব শহর যেটি মুরঘাব নদী বরাবর অবস্থিত।
জনসংখ্যার উপাত্ত
২০০৩ সালে মুরঘাব জেলার আনুমানিক জনসংখ্যা ছিল প্রায় ১০৯,৩৮১ জন। জাতিসংঘের হাই কমিশনার ফর রিফিউজি'র (ইউএনএইচসিআর) প্রতিবেদন অনুযায়ী, মোট জনসংখ্যার ৮৫.৬% পশতু, ৭% তাজিক, ৭% তুর্কি এবং ০.৩% উজবেক রয়েছে।
লুর্দের রাণীর গীর্জা
লুর্দের রাণীর গীর্জা নোয়াখালী সদর উপজেলার সোনাপুরে ১৯৫৯ সালে লুর্দের রাণীর নামানুসারে খ্রিস্টানদের ধর্মীয় উপাসনালয়টি প্রতিষ্ঠিত হয়। শান্ত স্নিগ্ধ ছায়াঢাকা পরিবেশ চার্চটিকে করে তুলেছে মনোমুগ্ধকর। চার্চের পাশেই রয়েছে অসংখ্য ক্রশ সংবলিত খ্রিস্টানদের কবরস্থান, যীশুখ্রীস্টের একটি বিশালাকৃতির স্ট্যাচু, ফুলের বাগান, সান বাধানো ঘাট বিশিষ্ট তিনটি বিশালাকৃতির পুকুর, একটি মিশন স্কুল, দাতব্য স্বাস্থ্যকেন্দ্র ও হস্তশিল্প কেন্দ্র। খ্রিস্টানদের ধর্মীয় ও সামাজিক আচার অনুষ্ঠানের পাশাপাশি এখানে প্রতিদিন বিভিন্ন স্থান থেকে দর্শনার্থীদের ভিড় জমে। কাথলিক খ্রীস্টভক্তের সংখ্যা ২,৪০৪জন। পাল-পুরোহিতের দায়িত্বে রয়েছেন ফাদার মুকুল এ. মন্ডল।
খগেশ্বর রায়
খগেশ্বর রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০৯ সাল থেকে তিনি পশ্চিমবঙ্গ বিধানসভায় রাজগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
১৩নং ওয়ার্ড, সিলেট সিটি কর্পোরেশন
১৩নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১৩নং ওয়ার্ডের আয়তন ০.৯০ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৩নং ওয়ার্ডের জনসংখ্যা ১১,২৮৩ জন। এর মধ্যে পুরুষ ৬,১৩০ জন এবং মহিলা ৬,১৫৩ জন। মোট পরিবার ২,২২৫টি।
প্রশাসনিক কাঠামো
সিলেট সিটি কর্পোরেশনের আওতাধীন ১৩নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ১৩নং ওয়ার্ডের উপজেলার সাক্ষরতার হার ৭৩.৪%।
নাসিমা খান
নাসিমা খান (জন্ম ১৯৪৪) একজন বাংলাদেশী খ্যাতিমান চলচ্চিত্র অভিনেত্রী। তিনি বাংলাদেশের চলচ্চিত্রের প্রথম দিকের অভিনেত্রীদের মধ্যে অন্যতম। ১৯৫৯ সালে তিনি এ জে কারদার পরিচালিত জাগো হুয়া সাভেরা চলচ্চিত্রে অভিনয়ের মাধ্যমে চলচ্চিত্রে আসেন। তবে নায়িকা হিসেবে আবির্ভার ঘটে ১৯৬১ সালে যে নদী মরু পথে চলচ্চিত্রের মাধ্যমে। তিনি ষাটের দশক থেকে আশির দশক পর্যন্ত বাংলা ও উর্দু চলচ্চিত্রে দারুণ জনপ্রিয় ছিলেন।
চলচ্চিত্রে আগমন
নাসিমা খান পরিচালক সালাহউদ্দিনের ‘সূর্যস্নান’ ছবিতে প্রথম একক নায়িকা হিসেবে অভিনয় করেন।
আমিরগঞ্জ রেলওয়ে স্টেশন
আমিরগঞ্জ রেলওয়ে স্টেশন বাংলাদেশের ঢাকা বিভাগের নরসিংদী জেলার রায়পুরা উপজেলার আমিরগঞ্জ ইউনিয়নের একমাত্র রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে আমিরগঞ্জ  রেলওয়ে স্টেশন তৈরি করা হয়।
পরিষেবা
আমিরগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
রুদ্রনাথ ভট্টাচার্য
রুদ্রনাথ ভট্টাচার্য হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় শিলিগুড়ি বিধানসভা কেন্দ্রের বিধায়ক হিসেবে দায়িত্ব পালন করেছেন।
পরাগ তেয়াগী
ক্যারিয়ার
পরাগ পবিত্র রিশতায় অর্চনার ভাই বিনোদের চরিত্রে অভিনয় করেছেন। পরবর্তীতে জোধা আকবরে মির্জা শরীফুদ্দীনের চরিত্রে অভিনয় করেছেন। ২০১২ সালে, তিনি এবং তার সেসময়ের বান্ধবী শেফালী জরীওয়ালা নাচ বলিয়ের ৫ম আসরে প্রতিযোগিতা করেন। পরবর্তীতে ২০১৫ সালে, তারা উভয়ে নাচ বলিয়ের ৭ম আসরে ওয়াইল্ড কার্ড প্রতিযোগী হিসেবে অংশগ্রহণ করেন। ২০১৬ সালে, তিনি জি টিভিতে সম্প্রচারিত ব্রহ্মরাক্ষসে অভিনয় করেন। ২০১৮ সালে, তিনি পবন কল্যাণের চলচ্চিত্র অগ্ন্যাথবাসীতে প্রধান অতি দুর্বৃত্ত লোকের চরিত্রে অভিনয় করেছেন।
এক ইউনিট ব্যবস্থা
এক ইউনিট (উর্দু: ون یونٹ) পাকিস্তান সরকার কর্তৃক গৃহীত একটি ভূরাজনৈতিক কর্মসূচি। ১৯৫৪ সালের ২২ নভেম্বর মুহাম্মদ আলি বগুড়া পাকিস্তানের প্রধানমন্ত্রীত্বকালে এই পদক্ষেপ গৃহীত হয়। ভৌগোলিক দূরত্বের কারণে পাকিস্তানের দুই অংশ শাসনে জটিলতা সৃষ্টি হওয়ায় এই পদক্ষেপ নেয়া হয়। এই পদক্ষেপের মাধ্যমে পশ্চিম অংশে অবস্থিত চারটি প্রদেশ যথা উত্তর-পশ্চিম সীমান্ত প্রদেশ, সিন্ধু প্রদেশ, বালুচিস্তান ও পাঞ্জাবকে নিয়ে পশ্চিম পাকিস্তান প্রদেশ গঠন করা হয়। ১৯৭০ সাল পর্যন্ত এক ইউনিট ব্যবস্থা কার্যকর ছিল। রাষ্ট্রপতি জেনারেল ইয়াহিয়া খান লিগাল ফ্রেমওয়ার্ক অর্ডার, ১৯৭০ জারি করার পর এই ইউনিট ব্যবস্থা বাতিল হয় এবং পূর্বতন প্রদেশসমূহ পুনর্বহাল করা হয়।
বর্ণনা
১৯৫৫ সালের সেপ্টেম্বরে ইস্কান্দার মীর্জা পরিষদে কারণ হিসেবে বলেন:
লভ স্টেশন
লাভ স্টেশন অশোক পতি পরিচালিত ও তরঙ্গ সিনে প্রোডাকশনস প্রযোজিত ২০১৬ সালে মুক্তি পাওয়া ওড়িয়া ভাষার চলচ্চিত্র।
সঙ্গীত
ছবিটির সঙ্গীত পরিচালনা করেছেন অভিজিত মজুমদার। গানগুলো হল:
মার্কিন ডলার
right|thumb|220px|[[জর্জ ওয়াশিংটন|জর্জ ওয়াশিংটনের ছবি যুক্ত ১ ডলারের নোট]] মার্কিন ডলার (মুদ্রা প্রতীক: $; ব্যাংক কোড: USD) হল মার্কিন যুক্তরাষ্ট্রের সরকারী মুদ্রার নাম। এর কাগুজে নোটের নকশা অনুযায়ী একে চলতি ভাষায় 'গ্রীন বাক' হিসেবেও অভিহিত করা হয়ে থাকে। এর সাংকেতিক চিহ্ন $, তবে অন্যান্য দেশের ডলার নামক মুদ্রা থেকে আলাদা করার জন্য একে আন্তর্জাতিক দলিলাদিতে US$ লেখা হয়। এর এক শতাংশের নাম সেন্ট। ১ ডলার ১০০ সেন্ট এর সমতূল্য।
ইতিহাস
মার্কিন কংগ্রেস ১৭৮৫ খ্রিষ্টাব্দে এটি প্রবর্তন করে। দ্বিতীয় বিশ্বযুদ্ধের বিশ্ব মুদ্রা বাজারে এটি সবচেয়ে গুরুত্বপূর্ণ ‘হার্ড কারেন্সি’ হিসেবে পরিগণিত। ১৯৭৪ খ্রিষ্টাব্দ থেকে বাংলাদেশের টাকা (BDT) মার্কিন ডলারে পেগড্‌।
টাকা-ডলার সম্পর্ক
বাংলা টাকায় ১০৯.১৯ বাংলাদেশি টাকা সমান ১ মার্কিন ডলার (আগস্ট ৮, ২০২৩ অনুযায়ী)।
আন্তর্জাতিক ভূমিকা
এটি বর্তমানে বিশ্বের সর্বাধিক প্রচলিত মুদ্রা। মার্কিন যুক্তরাষ্ট্র ছাড়াও আরও কিছু দেশ ডলারকে সরকারী মুদ্রা হিসাবে ব্যবহার করে। মার্কিন ডলারের আন্তর্জাতিক ব্যবহার দ্বিবিধ। প্রথমত এটি আন্তর্জাতিক দেনা-পাওনা মেটানোর মুদ্রা। দ্বিতীয়ত এটি বহুল প্রচলিত একটি রিজার্ভ কারেন্সী। তবে ইউরো প্রচলনের পর থেকে মার্কিন ডলারের ভূমিকা ধীরে ধীরে হ্রাস পেতে শুরু করে। ১৯৯৫ খ্রিষ্টাব্দের হিসাব অনুযায়ী, বাজারে $৩৮০ বিলিয়ন (৩৮ হাজার কোটি) ডলার চালু আছে, যার দুই-তৃতীয়াংশই যুক্তরাষ্ট্রের বাইরে চালু। ২০০৫ খ্রিষ্টাব্দ নাগাদ এর পরিমাণ দ্বিগুন হয়ে $৭৬০ বিলিয়নে (৭৬ হাজার কোটি) পৌঁছেছে। এর অর্ধেকই রয়েছে মার্কিন যুক্তরাষ্ট্রের বাইরে।
220px|right|thumb|১৯১৭সালের $১ মার্কিন ডলার এর নোট
কৃষ্ণবেণী (অভিনেত্রী)
চিত্তাজাল্লু কৃষ্ণবেণী (জন্ম ২৪ ডিসেম্বর ১৯২৪) সি. কৃষ্ণবেণী বা শুধু কৃষ্ণবেণী নামেও পরিচিত। বহুমুখী প্রতিভাধারী এই ভারতীয় মহিলা একাধারে একজন তেলুগু সিনেমার অভিনেত্রী, প্রযোজক এবং গায়ক।
জীবনী ও কাজ
কৃষ্ণবেণী জন্মসুত্রে ভারতের অন্ধ্রপ্রদেশ রাজ্যের পশ্চিম গোদাবরী জেলার পানগিডির বাসিন্দা। চলচ্চিত্র জগতে আসার আগে তিনি একজন নাট্য শিল্পী ছিলেন। সতী অনসূয়া ছবিতে শিশুশিল্পী হিসাবে অভিনয় করে তিনি চলচ্চিত্র জগতে তার যাত্রা শুরু করেন। তখন তার বয়স ছিল মাত্র ১০ বছর। সতী অনসূয়া ১৯৫৩ সালে মুক্তি পায়। তার বাবা কৃষ্ণা রাও একজন ডাক্তার ছিলেন। ১৯৩৯ সালে তিনি চেন্নাইতে চলে আসেন কারণ তিনি তেলুগু ছবিতে অভিনয়ের জন্য বেশ কিছু প্রস্তাব পেতে শুরু করেছিলেন। তিনি তামিলের মতো অন্যান্য ভাষার চলচ্চিত্রেও অভিনয় করেছেন। তিনি কচ দেবযানী (১৯৩৮), গোল্লাভামা (১৯৪৭), মদালসা (১৯৪৮) এবং মনদেশম (১৯৪৯) এর মতো ছবিতে অভিনয় করেছেন।
তিনি ১৯৩৯ সালে মির্জাপুরম -এর জমিদারকে বিয়ে করেন। তিনি চেন্নাইতে তার স্বামীর শোভানাচালা স্টুডিওতে প্রযোজনা ও চলচ্চিত্র নির্মাণের সাথে সক্রিয়ভাবে জড়িত হন। তার স্বামীর চলচিত্র প্রযোজনা কোম্পানির নাম প্রথমে ছিল জয়া স্টুডিও, যা পরে পরিবর্তিত হয়ে হয় শোভানাচালা স্টুডিও। প্রযোজক হিসাবে তার তেলুগু চলচ্চিত্র মনদেশম (১৯৪৯) এ বেশ কিছু অসামান্য চলচ্চিত্র ব্যক্তিত্বের অভিনয় জগতে আত্মপ্রকাশ ঘটেছিল। মনদেশম -এ অভিনেতা এন টি রামা রাও অভিনয় করেছিলেন। ঘন্টশালা ভেঙ্কটেশ্বর রাও ছিলেন সঙ্গীত পরিচালক এবং পি লীলা সিনেমার জন্য গান গেয়েছিলেন। মনদেশম বাংলা উপন্যাস বিপ্রদাস অবলম্বনে নির্মিত।
মুস্তফা নাজিম
মুস্তফা নাজিম জারি আল শাব্বানি (مصطفى ناظم جاري‎, Mustafa Nadhim; ২৩ সেপ্টেম্বর ১৯৯৩; মুস্তফা নাজিম নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল দিওয়ানিয়াহ এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০০৯–১০ মৌসুমে, ইরাকি ফুটবল ক্লাব আল দিওয়ানিয়াহের যুব পর্যায়ের হয়ে খেলার মাধ্যমে মুস্তফা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, ইরাকি ক্লাব আল নাজাফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল নাজাফের হয়ে তিন মৌসুম অতিবাহিত করার পর ২০১৩–১৪ মৌসুমে তিনি আল কুয়াহ আল জাউইয়াহে যোগদান করেছেন। আল কুয়াহ আল জাউইয়াহে মাত্র এক মৌসুম অতিবাহিত করার পর ইরবিলের সাথে চুক্তি স্বাক্ষর করেছেন। পরবর্তীকালে, তিনি নাফত আল ওয়াসাত, আল মিনাআ, আল নাজাফ, আল শুর্তাহ এবং আল জাওরাআর হয়ে খেলেছেন। ২০২০–২১ মৌসুমে, তিনি আল জাওরাআ হতে ইরাকি ক্লাব আল দিওয়ানিয়াহে যোগদান করেছেন।
২০১১ সালে, মুস্তফা ইরাক অনূর্ধ্ব-২০ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০১৩ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৩১ ম্যাচে ৩টি গোল করেছেন।
প্রারম্ভিক জীবন
মুস্তফা নাজিম জারি আল শাব্বানি ১৯৯৩ সালের ২৩শে সেপ্টেম্বর তারিখে ইরাকের আল দিওয়ানিয়াহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মুস্তফা ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০১৩ সালের ৬ই ফেব্রুয়ারি তারিখে, ১৯ বছর, ৪ মাস ও ১৪ দিন বয়সে, ডান পায়ে ফুটবল খেলায় পারদর্শী মুস্তফা ইন্দোনেশিয়ার বিরুদ্ধে অনুষ্ঠিত ২০১৫ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরাক ১–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে মুস্তফা সর্বমোট ৪ ম্যাচে ১টি গোল করেছেন।
মাহফুজা আখতার (সচিব)
মাহফুজা আখতার (জন্ম: ১৯৬৪ খ্রি.) বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি সমাজকল্যাণ মন্ত্রণালয়ের সচিব এবং বাংলাদেশ ট্রেড এন্ড ট্যারিফ কমিশনের চেয়ারম্যান ছিলেন।
প্রাথমিক জীবন
মাহফুজা ১৯৬৪ খ্রিষ্টাব্দে চট্টগ্রাম জেলায় জন্মগ্রহণ করেন। তার বাবা আবদুল মালেক মোল্লা ও মা মোসাম্মাৎ হাজেরা খাতুন। চট্টগ্রাম বিশ্ববিদ্যালয়ের অধীনে তিনি প্রাণিবিদ্যায় স্নাতক (সম্মান) ও স্নাতকোত্তর ডিগ্রি লাভ করেন। এছাড়া পেশাগত দক্ষতা উন্নয়নের জন্য তিনি দেশে ও বিদেশে বিভিন্ন প্রশিক্ষণ লাভ করেছেন।
অনিল অধিকারী
অনিল অধিকারী একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।
রাজনৈতিক জীবন
অনিল অধিকারী ২০১১ সালে প্রথমবারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। এরপর, ২০১৬ সালে তিনি দ্বিতীয়বারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন।
মৃত্যু
অনিল অধিকারী ২০১৯ সালের ৩১ অক্টোবর প্রয়াত হন।
ট‌ংকাবতী নদী
টংকাবতী বাংলাদেশের একটি উপনদী বা খাল। যার উৎপত্তি বান্দরবানের চিম্বুক-থানচির মধ্যবর্তী পাহাড়ি অঞ্চল যা সুয়ালক ইউনিয়নের দক্ষিণে, বোয়াংছড়ি উপজেলার তারাছা ইউনিয়নের পশ্চিমে এবং রুমা উপজেলার সরই ইউনিয়নের উত্তরে পাহাড়ের পাদদেশে প্রবাহিত শাখা নদী বা খাল থেকে সৃষ্টি হয়ে চট্টগ্রাম জেলার লোহাগাড়া থানার চরম্বা ইউনিয়ন, পদুুুুয়া ইউনিয়নের পাশ ধরে আমিরাবাদ ইউনিয়নের মাঝখানে প্রবাহিত হয়ে সাতকানিয়া থানার গারাংগিয়ায় ডলু নদীতে মিশে যায় এবং এর কিছুদূরে সাতকানিয়া খোদারহাটের পাশ দিয়ে সাঙ্গুু নদীতে মিলিত হয়েছে। বর্ষা মৌসুমে টংকাবতী দিয়ে পাহাড়ী ঢলের কারণে দুপাশের ফসলি জমি কাদাপলি ধারা প্লাবিত হওয়ায়, এখানে বারোমাসই শাক-সবজি ও ধান চাষের বাম্পার ফলন হয়। এবং বৈচিত্র্যময় স্বাদের জন্য টংকাবতী চরের শাক, মরিচ, বেগুন, মুলা ও অন্যান্য সবজির সমগ্র চট্টগ্রামে ব্যাপক সুনাম ও চাহিদা রয়েছে। তাই কৃষিখাতে এক সম্ভাবনা কথা মাথায় রেখে নির্মাণ করা হয়েছে একটি রাবার ড্যাম, যার সুবাদে প্রতিনিয়ত খাদ্যশস্যের বিশাল যোগান দিয়ে যাচ্ছে টংকাবতী। সেজন্য এখানের শতকরা প্রায় ৩০% মানুষ কৃষি নির্ভর হলেও দিনে দিনে তা বাড়ছে এবং অনাবাদি জমিও আবাদযোগ্য করতে সক্ষম হচ্ছে। দীর্ঘকাল ধরে এই নদী এখানকার মানুষের সুখ-দুঃখ আনন্দ বেদনার স্বাক্ষী ও সাথী হওয়ার পাশাপাশি প্রকৃতির সৌন্দর্য হীরার মূল্যে খচিত করেছে। শীতের মৌসুমে নদীর দুই তীরে বাহারি সবজির চাষ, বিস্তীর্ণ বালুচরে একপাশে বাদামের চাষ আরেকপাশে শিশু কিশোরদের খেলার মাঠ, নদীর তীর ঘেঁষে বহুকাল ধরে ঠাঁই নেয়া ছোট ছোট গ্রামের মানুষগুলো ঘরবাড়ির যাবতীয় ধোয়া মোছার কাজ থেকে শুরু করে পাহাড় থেকে বাঁশ, কাঠের অন্যতম যোগাযোগ মাধ্যম এই টংকাবতী নদী। পর্যটনের সম্ভবনাময় নান্দনিক নৈসর্গিক সৌন্দর্যের এক আসন পেতে বসে আছে বলেই নদীর বিভিন্ন স্পটে দূরদূরান্ত থেকে ছুটে আসে মানুষ একটু নির্মল বাতাস ও প্রাণ জুড়াতে। তাছাড়া টংকাবতীর সোনালি বালু পাকা বা বহুতল ভবনের অন্যতম কাঁচামাল হওয়ার কারণেই দিনে দিনে খালি করে ফেলায় এর সৌন্দর্য হারাচ্ছে।
আয়তন
এ নদীর দৈর্ঘ্য প্রায় ৫০ কি.মি এবং গড় প্রস্থ প্রায় ৪০ মিটার।
স্নো হোয়াইট এন্ড দ্য হান্টসম্যান
স্নো হোয়াইট এন্ড দ্য হান্টসম্যান ২০১২ সালে নির্মিত আমেরিকার অ্যাকশন, অ্যাডভেঞ্চার ধাঁচের ছবি। এই ছবিটি গ্রিম ভ্রাতৃদ্বয় রচিত জার্মান রূপকথা স্নো হোয়াইট গল্প অনুসরণ করে নির্মিত। এই ছবিতে গল্পটিকে আবার কিছুটা নতুন করে বলা হয়েছে। এখানে স্নো হোয়াইট তার সৎমা কুইন র‍্যাভেনার কাছে বন্দী অবস্থায় বড় হয়ে ওঠে। এই র‍্যাভেনা হল আসলে এক খুব শক্তিশালী জাদুবিদ্যার অধিকারিণী। স্নো হোয়াইট যখন তার সৎমার কাছ থেকে পালিয়ে যেতে সক্ষম হয় ও এক গভীর জঙ্গলে গা ঢাকা দেয়, র‍্যাভেনা তখন তাকে আবার ধরে আনার জন্য একজন শিকারি, এরিক, দ্য হান্টসম্যানের শরণাপন্ন হয়। সে এরিককে বলে যে তার মৃত স্ত্রীকে আবার সে তার কাছে ফিরিয়ে দেবে, যদি সে জঙ্গল থেকে স্নো হোয়াইটকে ধরে নিয়ে আসে। কিন্তু এরিক স্নো হোয়াইটকে দেখার পর তার অনুগত হয়ে পড়লে, র‍্যাভেনা ছদ্মবেশ ধরে স্নো হোয়াইটের কাছে আসে ও তাকে একটি বিষাক্ত আপেল খেতে প্রলুব্ধ করে।
ছবিটির পরিচালনা করেছেন রুপার্ট স্যান্ডার্স। এ' ছবির চিত্রনাট্য ইভান ডগার্টি, জন লি হ্যানকক হোসেইন আমিনি। ক্রিস্টেন স্টুয়ার্ট এখানে স্নো হোয়াইটের ভূমিকায় অভিনয় করেন।
সেলাহ পর্বত (সৌদি আরব)
থাম্ব|সেলা পর্বত এবং ফাতাহ মসজিদ এবং সাতটি মসজিদ অঞ্চল সেলাহ ( سلع) আধুনিক সৌদি আরবের মদিনার একটি পর্বত।
সৌদি আরবের মদিনা পৌরসভা শহরের " সাতটি মসজিদের জেলা" এর মাউন্ট সেলা। সেলার অর্থ "কাটা", কারণ পর্বতটি দেখে মনে হয় যে এটি বেশ কয়েকবার কাটা হয়েছে।
আল-হামদানী তাঁরআরবীয় উপদ্বীপের ভূগোল গ্রন্থে মুহাম্মদের ১৫০ বছর পরে একে মদীনা শহরের অংশ হিসাবে উল্লেখ করেছেন। তাঁর নাম এবং তাঁর সঙ্গীদের নাম উমর ও আলীর নাম পাহাড়ের চূড়ায় একটি পাথরে খোদাই করা আছে।
বাইবেলে সেলা উল্লেখ করা হয়েছে, যা ইসলামের নবীকেও উল্লেখ করতে হয়ে থাকতে পারে:
১১ অরণ্য ও তার শহরগুলো তাদের কণ্ঠস্বর তুলে ধরতে দিন;
সেলা-র লোকেরা যেন আনন্দে গান গাইতে পারে।
পাহাড়ের চূড়া থেকে তাদের চিৎকার করতে দাও।
১২ তারা যেন প্রভুর মহিমা কীর্তন করে
এবং দ্বীপে তার প্রশংসা ঘোষণা করেন।
১৩ প্রভু চ্যাম্পিয়নের মত বের হবেন,
যোদ্ধার মত সে তার উৎসাহ জাগিয়ে তুলবে;
চিৎকার করে সে যুদ্ধের আর্তনাদ করবে ।
এবং তার শত্রুদের উপর বিজয় লাভ করবে।
মুসলমানরা বলে যে ইহুদিরা সেলা পর্বতের নিকটে মদিনায় বাস করছিল কারণ তারা এই ভবিষ্যদ্বাণীটি পড়েছিল এবং তারা জানত যে একজন নবী আসছেন। এ কারণে বনু কুরাইজার সাথে কোন যুদ্ধ হলে তারা বলত যে আমাদের নবীর সময় আসন্ন, তিনি আমাদের সাথে তোমাদের বিরুদ্ধে লড়াই করবেন।
তবে বেশিরভাগ খ্রিস্টান এবং ইহুদিরা যিশাইয় ৪২ এর সেলেকে আধুনিক যুগের জর্দানের এডনের সেলার উল্লেখ হিসাবে বিবেচনা করে যা প্রাচীন কেদারে অবস্থিত।
"খ্রিস্টানরা দাবি করেন যে, শব্দটি আদোনাই (ঈশ্বর)। তারা যদি ধরে নেয় যে এটি মুহাম্মদের ভবিষ্যদ্বাণী হয় তবে এটি তাকে ঈশ্বর করে দেবে। এর উত্তরে মুসলিম আলেমরা এই বলে প্রতিক্রিয়া জানিয়েছিলেন যে অ্যাডোনাই শব্দের অর্থ "প্রভু" কেবল "ঈশ্বর" নয়৷ তাই অধ্যায়টি যোদ্ধা সম্পর্কে ভবিষ্যদ্বাণী করেছে এবং এটি কেবল নবী মুহাম্মাদকেই করা হতে পারে৷"
গ্রিন ইজ দ্য কালার
"গ্রিন ইজ দ্য কালার" ব্রিটিশ রক ব্যান্ড পিংক ফ্লয়েডের ১৯৬৯ সালের মোর স্টুডিও অ্যালবামের ৫ম গান। রজার ওয়াটার্স রচিত ও সুরারোপিত গানটিতে কণ্ঠ দিয়েছেন ডেভিড গিলমোর। গানটিতে একটি টিনের হুইসেল শোনা যায়, যেটি পরিবেশন করেছিলেন লিন্ডি, যিনি পরবর্তীতে ড্রামবাদক নিক মেইসনের স্ত্রী হন। ২০১৬ সালের অক্টোবরে, দি আর্লি ইয়ার্স ১৯৬৫–১৯৭২ বক্স সেটের প্রচারণার উদ্দেশ্যে গানটির একটি সরাসরি সংস্করণ তৃতীয় একক হিসেবে প্রকাশিত হয়েছিল।
সরাসরি
দ্য ম্যান অ্যান্ড দ্য জার্নি স্যুটে, "দ্য জার্নি" শোয়ের অর্ধেকে "দ্য বিগিনিং" গানটির পুনরুদ্ধার করা হয়েছিল। এটি "বেসেট বাই বাই ক্রিয়েচার্স অব দি ডিপ"-এর সাথে একটি ম্যাডলি হিসেবে পরিবেশন করা হয়েছিল, যা "কেয়ারফুল উইথ দ্যাট এক্স, ইউজিন"-এর প্রত্যাবর্তন ছিল।
গানটি ১৯৬৯ সালের প্রথম থেকে ১৯৭০ সাল পর্যন্ত ব্যান্ডের শোগুলির নিয়মিত অংশ ছিল, তবে ১৯৭১ সালের দিকে এর পরিবেশনা কমতে থাকে। সফরের এটি ১৯৭১ সালের আগস্টে, জাপান এবং অস্ট্রেলিয়া সংক্ষিপ্ত সফরের সময় শেষবারের মতো পরিবেশন করা হয়েছিল। গানটি পরে নিক মেইসন'স সোসারফুল অব সিক্রেট্‌স সফরে পরিবেশিত হয়।
ভিয়েতনামের প্রশাসনিক স্তর
ভিয়েতনাম ৫টি শহর ও ৫৮টি প্রদেশ নিয়ে ৬৩টি প্রদেশ ও শহরে বিভক্ত। এটি একটি একক রাষ্ট্র, তাই রাজ্য বা স্ব-শাসিত প্রদেশ বলে কিছু নেই ।
প্রশাসনিক বিভাগ
থাম্ব|500x500পিক্সেল| 2016 সাল থেকে ভিয়েতনামের প্রশাসনিক উপবিভাগ আনুষ্ঠানিকভাবে, ভিয়েতনাম ৩টি প্রশাসনিক স্তরে বিভক্ত, প্রতিটি স্তরে বিভিন্ন ধরনের প্রশাসনিক বীভাগ রয়েছে:
চতুর্থ টিয়ার এছাড়াও হ্যামলেট (Xóm, পি) এবং ভিলেজ (ল্যাঙ, thôn, ব্যন) হিসেবে বিদ্যমান। তবে এটি একটি অফিসিয়াল স্তর নয়।
প্রথম স্তর
প্রথম স্তরে, ৫টি পৌরসভা এবং ৫৮টি প্রদেশ রয়েছে
দ্বিতীয় স্তর
পৌরসভাগুলিকে উপবিভক্ত করা হয়েছে: জেলা-স্তরের শহর (পৌর শহর), আরবান জেলা (বরো), জেলা-স্তরের শহর (টাউন) এবং জেলা (কাউন্টি)। পৌরসভার কোন সরকারী রাজধানী নেই তবে সাধারণত স্থানীয় কর্তৃপক্ষের আসনটি কেন্দ্রীয় শহুরে জেলায় অবস্থিত।
প্রদেশগুলিকে উপবিভক্ত করা হয়েছে: জেলা-স্তরের শহর (শহর), জেলা-স্তরের শহর (শহর) এবং জেলা (কাউন্টি)। সাধারণত, প্রাদেশিক শহর বা শহর সেই প্রদেশের রাজধানী।
ভিয়েতনামের সাধারণ পরিসংখ্যান অফিসের (GSO) সর্বশেষ সূত্রের ভিত্তিতে, ৭০৭টি দ্বিতীয় স্তরের ইউনিট রয়েছে।
তৃতীয় স্তর
শহুরে জেলাগুলিকে উপবিভক্ত করা হয়েছে: ওয়ার্ড, যখন শহরগুলিকে উপবিভক্ত করা হয়েছে: ওয়ার্ড এবং কমিউন৷ গ্রামীণ জেলাগুলিকে উপবিভক্ত করা হয়েছে: টাউনশিপ এবং কমিউন।
শহুরে জেলা এবং গ্রামীণ জেলার জন্য কোন নির্দিষ্ট রাজধানী নেই, তবে সাধারণত স্থানীয় কর্তৃপক্ষের আসন কেন্দ্রীয় ওয়ার্ড বা টাউনশিপে অবস্থিত। একইভাবে, প্রাদেশিক শহর বা শহরের জন্য কোন নির্দিষ্ট রাজধানী নেই, তবে সাধারণত স্থানীয় কর্তৃপক্ষের আসন কেন্দ্রীয় ওয়ার্ডে অবস্থিত।
২০২০ সালের হিসাবে, GSO নির্দেশ করেছে যে ১,৭১২টি ওয়ার্ড, ৬০৫টি টাউনশিপ এবং ৮,২৯৭টি কমিউন সহ ১০,৬১৪টি তৃতীয় স্তরের ইউনিট রয়েছে।
টাউনশিপগুলি ভিয়েতনামীতে থু ট্রান নামে পরিচিত, তবে কম সাধারণ ধরনের টাউনশিপ হল ফার্ম টাউনশিপ (thị trấn nông trường)।
কমিউনকে টাউনশিপ বা ওয়ার্ডে উন্নীত করা যেতে পারে।
অন্যান্য উপবিভাগ
ভিয়েতনাম নির্বাচনী বিভাগ এবং সামরিক অঞ্চলেও বিভক্ত।
প্রশাসনিক অঞ্চল
ডান|281x281পিক্সেল| ভিয়েতনামের অঞ্চল ভৌগোলিকভাবে, ভিয়েতনামের সমাজতান্ত্রিক প্রজাতন্ত্র 3টি অঞ্চলে বিভক্ত কিন্তু, ভিয়েতনামের সরকার প্রায়শই এটিকে 8টি প্রশাসনিক অঞ্চলে বিভক্ত করে: প্রতিটি প্রশাসনিক অঞ্চলের মধ্যে, তারা বিভিন্ন প্রথম স্তরের প্রশাসনিক ইউনিট নিয়ে গঠিত।
নির্বাচনী বিভাগ
নির্বাচনী উদ্দেশ্যে, প্রতিটি প্রদেশ বা পৌরসভাকে নির্বাচনী ইউনিটে বিভক্ত করা হয়েছে ( đơn vị bầu cử ) যেগুলি আবার ভোটিং অঞ্চলে বিভক্ত ( khu vực bỏ phiếu )। নির্বাচনী বিভাগের সংখ্যা নির্বাচন থেকে নির্বাচনে পরিবর্তিত হয় এবং সেই প্রদেশ বা পৌরসভার জনসংখ্যার উপর নির্ভর করে।
২০১১ সালের সংসদ নির্বাচনের পর থেকে, এখানে 183টি নির্বাচনী ইউনিট এবং ৮৯,৯৬০টি ভোটিং অঞ্চল রয়েছে।
সামরিক অঞ্চল
থাম্ব|ভিয়েতনামের সামরিক অঞ্চল ভিয়েতনাম পিপলস আর্মি ৮টি সামরিক অঞ্চলে সংগঠিত:
জনি ডেপ
দ্বিতীয় জন ক্রিস্টোফার “জনি” ডেপ (John Christopher "Johnny" Depp II; জন্ম: ৯ জুন, ১৯৬৩) একজন মার্কিন অভিনতা, চলচ্চিত্র প্রযোজক এবং সুরকার। তিনি শ্রেষ্ঠ অভিনেতা হিসেবে গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জিতেছেন। ১৯৮০’র দশকের টিভি সিরিজ ২১ জাম্প স্ট্রিটের মাধ্যমে ডেপ তার অভিনয় জীবন শুরু করেন। এরপর তিনি আরও প্রতিদ্বন্দ্বিতাপূর্ণ ভূমিকার জন্য চলচ্চিত্রের দিকে পা বাড়ান। এডওয়ার্ড সিজরহ্যান্ডস (১৯৯০) চলচ্চিত্রের কেন্দ্রীয় চরিত্র অভিনয় করে তিনি প্রসংশিত হন। এরপর তিনি স্লিপি হলো (১৯৯৯), চার্লি এন্ড দ্য চকোলেট ফ্যাক্টরী (২০০৫), অ্যালিস ইন ওয়ান্ডারল্যান্ড (২০১০), র‍্যাঙ্গো (২০১১) এবং পাইরেটস অফ দ্য ক্যারিবিয়ান (২০০৩–বর্তমান) চলচ্চিত্রে অভিনয় করে সফলতা পান। ডেপ আটটি চলচ্চিত্রে তার বন্ধু ও চলচ্চিত্র পরিচালক টিম বার্টনের সাথে কাজ করেছেন।
জনি ডেপের অভিনীত চলচ্চিত্রসমূহ যুক্তরাষ্ট্রের বক্স অফিসে ৩.১ বিলিয়ন ডলার এবং সারা বিশ্ব জুড়ে ৭.৬ বিলিয়ন ডলার আয় করেছে। তিনি অনেকবার শীর্ষ পুরস্কারসমূহের জন্য মনোনীত হয়েছেন। তিনি সুইনি টড: দ্য ডিমন বার্বার অব ফ্লিট স্ট্রিট চলচ্চিত্রের জন্য শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার জিতেন এবং পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল চলচ্চিত্রের জন্য স্ক্রিন অ্যাক্টরস গিল্ড পুরস্কার জিতেন। যুক্তরাষ্ট্রের পিপল ম্যাগাজিন তাকে ২০০৩ এবং ২০০৯ সালে সবচেয়ে আবেদনময় জীবন্ত পুরুষ নির্বাচিত করে। ২০১২ সালে বিশ্বের সবচেয়ে বেশি পারিশ্রমিক প্রাপ্ত অভিনেতা হিসেবে তিনি গিনিস বুক অফ ওয়ার্ল্ড রেকর্ডস-এ তালিকাভুক্ত হন, যার পরিমাণ ৭৫ মিলিয়ন ডলার।
প্রারম্ভিক জীবন
থাম্ব|180px|ডান|২০১১ সালে [[দ্য রাম ডায়েরি (চলচ্চিত্র)|দ্য রাম ডায়েরি চলচ্চিত্রের প্রিমিয়ারে ডেপ।]] ডেপ ১৯৬৩ সালের ৯ই জুন কেন্টাকি অঙ্গরাজ্যের ওয়েন্সবরো শহরে জন্মগ্রহণ করেন। তার মাতা বেটি সু পালমার (বিবাহপূর্ব ওয়েলস) এবং পিতা জন ক্রিস্টোফার ডেপ একজন পুরপ্রকৌশলী ছিলেন। তিনি তার চার ভাইবোনের মধ্যে সর্বকনিষ্ঠ। শৈশবে ডেপ একাধিক স্থানে বসবাস করেন। তিনি ও তার ভাইবোনেরা ২০টির অধিক স্থানে বাস করেন। ১৯৭০ সালে তারা ফ্লোরিডা অঙ্গরাজ্যের মিয়ামারে স্থায়ী হন। ১৯৭৮ সালে ডেপের যখন ১৫ বছর বয়স তখন পিতামাতার বিবাহবিচ্ছেদ ঘটে। তার মাতা রবার্ট পালমারকে বিয়ে করেন। ডেপ তাকে তার অনুপ্রেরণা বলে উল্লেখ করেন।
ঝুমুর গান
ঝুমুর গান ভারতের পশ্চিমবঙ্গ, ঝাড়খণ্ড ও উড়িষ্যা রাজ্যের বিস্তীর্ণ অঞ্চলে প্রচলিত লোকগীতি বিশেষ।
অঞ্চল
ঝুমুর গান ভারতের পশ্চিমবঙ্গ রাজ্যের পুরুলিয়া, বাঁকুড়া, বীরভূম, পূর্ব মেদিনীপুর ও পশ্চিম মেদিনীপুর জেলা; ঝাড়খণ্ড রাজ্যের সাঁওতাল পরগণা, সিংভূম, রাঁচি, হাজারিবাগ, পালামৌ, গিরিডি, ধানবাদ ও বোকারো জেলা এবং উড়িষ্যা রাজ্যের ময়ূরভঞ্জ, সুন্দরগড়, কেঁওনঝাড় ও সম্বলপুর জেলা ইত্যাদি এক বিস্তীর্ণ এলাকায় প্রচলিত।